Muzeo de Taksilo

La **muzeo de Taksilo** (, *tiksla ajaaeb ghar*; ) situas ĉe Taksilo, en provinco Panĝabio de Pakistano. La muzeo gastigas gravan kaj ampleksan kolekton pri Gandara arto, kiu datiĝas ekde la 1-a ĝis la 7-a jarcentoj n.e. Plejparto de la objektoj en la kolekto estis elfositaj el la ruinoj de la antikva Taksilo.

La muzeo troviĝas ĉe Taksilo, kiu estas administrata de Rawalpindi. Tio ĉi estas surloka muzeo kaj ties kolekto temas precipe pri Gandara arto. La arĥeologiaj situoj de Taksilo datiĝas je 600‒700 a.n.e.

Multaj estas la historiaj situoj proksime de la muzeo, kiel ekzemple kelkaj antikvaj stupaoj kaj aliaj ruinoj. kaj la s-ro *Muhammad Habibullah*, la tiama ministro pri edukado, malfermis la muzeon por la publiko. La s-ro *John Marshall* kiu estis retiriĝota de la posteno de Ĝenerala Direktoro de la arĥeologia servo de Barato en 1928 ne havis sufiĉan tempon por kompletigi sian originalan planon. La registaro de Pakistano aldonis la nordan galerion en 1998.

## Kolekto kaj ekspozicioj 
Estas  vidindaĵoj en la kolektoj de la muzeo, inkluzive de artefaktoj el ŝtono, stuko, terakoto, arĝento, oro, fero kaj mez-valoraj ŝtonoj. La ekspozicio konsistas plejparte de objektoj de la periodo inter 600 a.n.e. kaj 500 n.e. La budhisma, hindua kaj ĝajna religioj estas bone reprezentitaj per ĉi tiuj objektoj, eltrovitaj en tri antikvaj urboj kaj en pli ol du dekduoj da budhismaj stupaoj kaj monaĥejoj kaj grekaj temploj de la regiono.

### Gandara arto 
La muzeo de Taksilo havas unu el la plej gravaj kaj ampleksaj kolektoj de budhismaj skulptaĵoj el ŝtono en Pakistano, kiuj datiĝas ekde la 1-a ĝis la 7-a jarcentoj. La kerno de la kolekto devenas de la elfosaĵoj ĉe la Taksila valo, precipe la elfosaĵoj de s-ro *John Marshall*. Aliaj objektoj devenas de elfosaĵoj faritaj aliloke en Gandaro, de donacoj (ekz., el la kolekto *Rami Das*), aŭ de materialoj konfiskitaj de la polico kaj aliaj aŭtoritatoj. La tuta kolekto enhavas pli ol 1400 objektojn kaj 409 estis videblaj por la publiko.

### Numismatiko 
La muzeo estas sursitua muzeo kaj servas kiel deponejo por plimulto de la numismatika materialo trovita dum la arĥeologiaj laboroj de Taksilo. La elfosadoj ekis en 1917 sub la direkto de *John Marshall*, la tiama direktoro de la arĥeologia servo de Barato, kaj daŭris ĝis 1934. Ekde tiam, la arĥeologiaj laboroj daŭris kaj ankoraŭ daŭras ĝis hodiaŭ. La muzeo enhavas grandan kolekton de moneroj ekde la periodo de la Hindo-grekoj ĝis la lastaj Kuŝanoj. Kelkaj de ĉi tiuj moneroj jam aperis en la originalaj raportoj de *Marshall* pri la elfosadoj; nuntempa projekto klopodas igis la tutan kolekton alirebla por la publiko.

## Bildgalerio 

Dosiero:Meditating_Budha_at_Taxila_Museum_Pakistan.jpg|Meditanta Budho de la 4-a jarcento ĉe la muzeo.
Dosiero:By_@ibneAzhar'The_Taxila_Museum-Near_Rwp-Pakistan_(13).JPG|Budho en *Abhayamudra*.
Dosiero:Taxila_museum01.jpg|La greka dio Zeŭso.

Dosiero:Swords at the Taxila Museum.jpg|Du-klingaj glavoj ĉe la muzeo de Taksilo.
Dosiero:Taxila Museum - exibits.jpg|Juvelaĵoj elmontritaj en la muzeo.
Dosiero:Taxila Museum.jpg|Artefaktoj en la muzeo.
Dosiero:By @ibneAzhar'The Taxila Museum-Near Rwp-Pakistan (32).JPG|Vota stupao.
Dosiero:By_@ibneAzhar'The_Taxila_Museum-Near_Rwp-Pakistan_(43).JPG|Hejmaj iloj.
Dosiero:By @ibneAzhar'The Taxila Museum-Near Rwp-Pakistan (2).jpg|Fronta vido de la muzeo, kun ĝardenoj.
Dosiero:By_@ibneAzhar'The_Taxila_Museum-Near_Rwp-Pakistan_(6).JPG|Alirejo kun la anglalingva nomo de la muzeo.
Dosiero:By_@ibneAzhar'The_Taxila_Museum-Near_Rwp-Pakistan_(8).JPG|Ĝardenoj ekstere de la muzeo.

## Referencoj 
## Literaturo
*Khan, G R (2007) «Kanishka Coins from Taxila» (angle) en *Gandharan Studies* Vol.1: 119ff
*Khan, G R (2008) «Gold Coins in the Cabinet of Taxila Museum, Taxila» (angle) en *Gandharan Studies* Vol.2: 39-61
*Khan, G R (2009) «Huvishka Coins from Taxila» (angle), *Gandharan Studies*, Vol. 3, Peŝavaro, paĝoj: 75–125.
*Khan, G R (2010) «Copper Coins of Vasudeva and His Successors from Taxila» (angle), *Gandharan Studies* Vol. 4, Peŝavaro, paĝoj: 139–261.
*Khan, M A (2005) «A Catalogue of the Gandhara Stone Sculptures in the Taxila Museum», 2 volumoj
*Marshall, J H (1951) «Taxila: An Illustrated Account of Archaeological Excavations Carried out at Taxila under the Orders of the Government of India between the years 1917 and 1934» (angle). 3 volumoj. Cambridge University Press.
*Marshall, S.J. (2007) «A Guide to Taxila» (angle), Karaĉio, 2007 (re-eldonita).
*Walsh, E.H.C. (1939) «Punch – Marked Coins from Taxila, Memoirs of the Archaeological Survey of India» (angle), numero: 59, Delhio.
*sohaib Afzal, (2017)

## Vidu ankaŭ 
* Listo de muzeoj en Pakistano

## Eksteraj ligiloj 
* Oficiala retejo  (nur angle)
* 

Kategorio:Dekoraciartaj muzeoj
Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj
Kategorio:Vizitindaĵoj en Pakistano
Kategorio:Kulturo de Pakistano
Kategorio:Muzeoj en Pakistano